ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๑๗/๒๕๖๖ เรื่อง หลักเกณฑ์ เงื่อนไข และวิธีการในการขอรับใบอนุญาต และการออกใบอนุญาตประกอบการเป็น สํานักหักบัญชี \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_โดยที่เป็นการสมควรกําหนดหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นสํานักหักบัญชีอาศัยอํานาจตามความในมาตรา ๑๔ วรรคหนึ่ง (๑) และ (๒) มาตรา ๒๒๒ ประกอบกับมาตรา ๒๐๖ และมาตรา ๒๐๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ คณะกรรมการ ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑๖ พฤศจิกายน พ.ศ. ๒๕๖๖ เป็นต้นไปข้อ ๒ ในประกาศนี้"ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน"บริษัท" หมายความว่า บริษัทจํากัดหรือบริษัทมหาชนจํากัด"ผู้ขอรับใบอนุญาต" หมายความว่า ผู้ขอรับใบอนุญาตประกอบการเป็นสํานักหักบัญชี"ผู้ถือหุ้นรายใหญ่" หมายความว่า ผู้ที่ถือหุ้นไม่ว่าโดยทางตรงหรือทางอ้อม หรือรับประโยชน์จากหุ้น เกินกว่าร้อยละ ๑๐ ของจํานวนหุ้นที่มีสิทธิออกเสียงทั้งหมดของผู้ขอรับใบอนุญาต"ผู้บริหาร" หมายความว่า ผู้จัดการ รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วย"ผู้รับประโยชน์จากหุ้น" หมายความว่า ผู้ซึ่งมีอํานาจโดยทางตรงหรือทางอ้อมในลักษณะอย่างหนึ่งอย่างใดดังต่อไปนี้(๑) อํานาจกําหนดหรือควบคุมการใช้สิทธิออกเสียงลงคะแนนในกิจการของผู้ขอรับใบอนุญาต(๒) อํานาจกําหนดหรือควบคุมการได้มา จําหน่าย หรือก่อภาระผูกพันในหุ้นที่ออกโดยผู้ขอรับใบอนุญาต (๓) อํานาจกําหนดหรือควบคุมในลักษณะอื่นใดตามที่คณะกรรมการกํากับตลาดทุนประกาศกําหนด ทั้งนี้ ไม่ว่าอํานาจดังกล่าวจะเกิดขึ้นจากข้อตกลง ความเข้าใจ ความสัมพันธ์ในด้านใดด้านหนึ่ง หรือโดยประการอื่นใด และไม่ว่าจะเกิดขึ้นจากการได้มาหรือการถือหุ้นโดยตนเองหรือโดยบุคคลอื่นการคํานวณหุ้นหรือประโยชน์จากหุ้น ให้นับรวมจํานวนหุ้นหรือประโยชน์จากหุ้นของบุคคลที่มีลักษณะหรือความสัมพันธ์ตามที่คณะกรรมการกํากับตลาดทุนประกาศกําหนด"ศูนย์ซื้อขายสัญญา" หมายความว่า ศูนย์ซื้อขายสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า"สํานักหักบัญชีสัญญา" หมายความว่า สํานักหักบัญชีสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หมวด ๑ ผู้ขอรับใบอนุญาต \_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ผู้ขอรับใบอนุญาตต้องเป็น(๑) ธนาคารพาณิชย์ ศูนย์ซื้อขายหลักทรัพย์ ศูนย์ซื้อขายสัญญา สํานักหักบัญชีสัญญา สถาบันการเงินที่มีกฎหมายเฉพาะจัดตั้งขึ้น บริษัทที่จัดตั้งขึ้นใหม่เพื่อขอรับใบอนุญาตประกอบการเป็นสํานักหักบัญชี หรือผู้ที่อยู่ระหว่างยื่นคําขอรับใบอนุญาตจัดตั้งศูนย์ซื้อขายหลักทรัพย์ และ(๒) ต้องมิใช่ผู้ประกอบการเป็นศูนย์รับฝากหลักทรัพย์ข้อ ๔ ผู้ขอรับใบอนุญาตจะได้รับใบอนุญาตต่อเมื่อมีคุณสมบัติและเป็นไปตามหลักเกณฑ์ดังต่อไปนี้(๑) มีทุนจดทะเบียนซึ่งชําระแล้วไม่น้อยกว่า ๓๐๐ ล้านบาท ทั้งนี้ ในกรณีไม่มีทุนจดทะเบียนให้พิจารณาจากส่วนของเจ้าของในรอบปีบัญชีล่าสุด หากไม่มีส่วนของเจ้าของให้พิจารณาจากทุนในการดําเนินงาน(๒) แสดงได้ว่าศูนย์ซื้อขายหลักทรัพย์ซึ่งจะใช้บริการสํานักหักบัญชีที่จะจัดตั้งขึ้น ได้รับใบอนุญาตหรืออยู่ระหว่างยื่นขอรับใบอนุญาตจัดตั้งศูนย์ซื้อขายหลักทรัพย์จากคณะกรรมการ ก.ล.ต.(๓) แสดงได้ว่าจะมีระบบงานที่มีความพร้อมในการประกอบการเป็นสํานักหักบัญชี อย่างน้อยตามที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการประกอบการเป็นสํานักหักบัญชีหลักทรัพย์และศูนย์รับฝากหลักทรัพย์(๔) แสดงได้ว่าจะให้บริการเฉพาะหลักทรัพย์ที่มิได้เป็นหลักทรัพย์จดทะเบียนในตลาดหลักทรัพย์แห่งประเทศไทย(๕) แสดงได้ว่าจะมีการนํานวัตกรรม (innovative financial services) มาใช้ในการประกอบการ ซึ่งเป็นประโยชน์ต่อโครงสร้างพื้นฐานของตลาดทุนไทย(๖) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(๗) ในกรณีที่ผู้ขอรับใบอนุญาตมีการประกอบธุรกิจอื่นหรือประสงค์จะประกอบธุรกิจอื่น ต้องมีคุณสมบัติเพิ่มเติมดังต่อไปนี้ (ก) แสดงได้ว่ามีทุนจดทะเบียนซึ่งชําระแล้วหรือส่วนของเจ้าของในรอบปีบัญชีล่าสุดหรือทุนในการดําเนินงานเพียงพอสําหรับการประกอบธุรกิจอื่น ซึ่งแยกต่างหากจากทุนจดทะเบียนซึ่งชําระแล้วหรือส่วนของเจ้าของในรอบปีบัญชีล่าสุดหรือทุนในการดําเนินงานสําหรับการประกอบการเป็นสํานักหักบัญชี (ข) ธุรกิจอื่นของผู้ขอรับใบอนุญาตต้อง ๑. เป็นกิจการที่เกี่ยวเนื่อง เป็นประโยชน์ หรือสนับสนุนการประกอบการเป็นสํานักหักบัญชี ๒. ไม่มีความเสี่ยงต่อทรัพย์สินของสมาชิกหรือผู้ใช้บริการ เว้นแต่จะแสดงได้ว่าสามารถจัดให้มีระบบในการควบคุมความเสี่ยงต่อทรัพย์สินของสมาชิกหรือผู้ใช้บริการได้อย่างเพียงพอและเหมาะสม ๓. ไม่มีลักษณะที่อาจก่อให้เกิดความขัดแย้งทางผลประโยชน์กับการประกอบการเป็นสํานักหักบัญชี เว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพ (ค) งบการเงินประจําปีงวดการบัญชีปีล่าสุดของผู้ขอรับใบอนุญาตต้องผ่านการตรวจสอบและแสดงความเห็นจากผู้สอบบัญชีที่สํานักงานให้ความเห็นชอบ (ง) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่จัดตั้งนิติบุคคลนั้น หรือกฎหมายที่ควบคุมการประกอบธุรกิจของนิติบุคคลนั้น ทั้งนี้ ในกรณีไม่มีเงินกองทุนและเงินสํารองให้พิจารณาจากทุนในการดําเนินงาน (จ) ได้รับความยินยอมให้ประกอบการเป็นสํานักหักบัญชีจากหน่วยงานที่ควบคุมการประกอบธุรกิจอื่นของนิติบุคคลนั้น(๘) ไม่มีประวัติดังต่อไปนี้ ในช่วงระยะเวลา ๖ เดือนก่อนวันที่ยื่นคําขอรับใบอนุญาต (ก) เคยถูกคณะกรรมการ ก.ล.ต. ปฏิเสธการให้ใบอนุญาตหรือเพิกถอนใบอนุญาตประกอบการเป็นสํานักหักบัญชี (ข) เคยถอนคําขอรับใบอนุญาตประกอบการเป็นสํานักหักบัญชีในระหว่างการพิจารณาคําขอ (ค) เคยถูกสํานักงานจําหน่ายเรื่องออกจากสารบบเนื่องจากไม่แก้ไขความบกพร่องให้แล้วเสร็จภายในระยะเวลาที่สํานักงานกําหนดตามข้อ ๗(๙) ไม่อยู่ระหว่างถูกกล่าวโทษโดยสํานักงานหรืออยู่ระหว่างถูกดําเนินคดีอันเนื่องจากกรณีที่สํานักงานกล่าวโทษในความผิดเกี่ยวกับการประกอบธุรกิจหลักทรัพย์ ธุรกิจสัญญาซื้อขายล่วงหน้า หรือธุรกิจสินทรัพย์ดิจิทัล โดยไม่ได้รับอนุญาตหรือไม่ได้รับจดทะเบียน(๑๐) ไม่เป็นผู้ที่ศาลมีคําพิพากษาถึงที่สุดในความผิดเกี่ยวกับการประกอบธุรกิจหลักทรัพย์ ธุรกิจสัญญาซื้อขายล่วงหน้า หรือธุรกิจสินทรัพย์ดิจิทัล โดยไม่ได้รับอนุญาตหรือไม่ได้รับจดทะเบียน เว้นแต่จะพ้นโทษตามคําพิพากษาถึงที่สุดแล้วไม่น้อยกว่า ๑๐ ปี(๑๑) มีหนังสือยินยอมให้พนักงานเจ้าหน้าที่เข้าไปในสถานที่ประกอบธุรกิจ หรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอรับใบอนุญาตได้ตามข้อ ๖หมวด ๒ การขอรับใบอนุญาตและการออกใบอนุญาตประกอบการเป็นสํานักหักบัญชี \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ ให้ผู้ขอรับใบอนุญาตยื่นคําขอต่อสํานักงาน พร้อมทั้งเอกสารหลักฐานประกอบอื่น ตามที่สํานักงานกําหนดไว้ในเว็บไซต์ของสํานักงาน และต้องชําระค่าธรรมเนียมคําขอรับใบอนุญาตตามหมวด ๓การยื่นคําขอและเอกสารหลักฐาน และการชําระค่าธรรมเนียมตามวรรคหนึ่ง โดยวิธีการทางอิเล็กทรอนิกส์ ให้เป็นไปตามที่สํานักงานกําหนดไว้ในเว็บไซต์ของสํานักงานข้อ ๖ ในกรณีที่สํานักงานเห็นว่ามีความจําเป็นและสมควร และได้รับความยินยอมจากผู้ขอรับใบอนุญาต ให้พนักงานเจ้าหน้าที่มีอํานาจเข้าไปในสถานที่ประกอบธุรกิจ หรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอรับใบอนุญาตได้ข้อ ๗ เมื่อสํานักงานได้รับคําขอรับใบอนุญาต พร้อมทั้งเอกสารหลักฐานถูกต้องครบถ้วนตามคู่มือสําหรับประชาชนแล้ว ให้สํานักงานตรวจสอบรายละเอียดในคําขอและเอกสารหลักฐานนั้น หากเห็นว่าถูกต้องครบถ้วน ให้เสนอต่อคณะกรรมการ ก.ล.ต. เพื่อพิจารณาออกใบอนุญาตภายใน ๑๒๐ วันนับแต่วันที่ได้รับคําขอและเอกสารหลักฐานดังกล่าวครบถ้วน แต่หากเห็นว่ายังไม่ถูกต้องหรือไม่ครบถ้วน ให้แจ้งผู้ยื่นคําขอรับใบอนุญาตดําเนินการแก้ไขความบกพร่องดังกล่าวให้แล้วเสร็จภายในระยะเวลาที่กําหนด หากพ้นกําหนดเวลาดังกล่าวแล้ว ผู้ยื่นคําขอรับใบอนุญาตไม่แก้ไขให้ถูกต้องหรือครบถ้วน ให้ถือว่าผู้ยื่นคําขอรับใบอนุญาตไม่ประสงค์จะดําเนินการต่อไป และให้จําหน่ายเรื่องออกจากสารบบให้คณะกรรมการ ก.ล.ต. พิจารณาคําขอรับใบอนุญาตให้แล้วเสร็จภายใน ๖๐ วันนับแต่วันที่ได้รับเรื่องจากสํานักงานตามวรรคหนึ่งในกรณีผู้ยื่นคําขอรับใบอนุญาตเป็นผู้ที่อยู่ระหว่างยื่นคําขอรับใบอนุญาตจัดตั้งศูนย์ซื้อขายหลักทรัพย์ คณะกรรมการ ก.ล.ต. จะพิจารณาออกใบอนุญาตประกอบการเป็นสํานักหักบัญชีก็ต่อเมื่อผู้ยื่นคําขอรับใบอนุญาตนั้นได้ใบอนุญาตจัดตั้งศูนย์ซื้อขายหลักทรัพย์ ใบอนุญาตประกอบการเป็นสํานักหักบัญชีให้เป็นไปตามแบบแนบท้ายประกาศนี้ข้อ ๘ ให้ผู้ได้รับใบอนุญาตปฏิบัติตามเงื่อนไขในการได้รับใบอนุญาตดังต่อไปนี้ เว้นแต่กรณีที่กําหนดไว้เป็นการเฉพาะในข้อ ๙(๑) ผู้ได้รับใบอนุญาตจะเริ่มประกอบการเป็นสํานักหักบัญชีได้ต่อเมื่อสํานักงานตรวจสอบแล้วเห็นว่าผู้ได้รับใบอนุญาตสามารถแสดงได้ถึงเรื่องดังต่อไปนี้ (ก) มีการบริหารงานที่ดีและมีประสิทธิภาพ (ข) มีนโยบายและมาตรการในการป้องกันความขัดแย้งทางผลประโยชน์ การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบการเป็นสํานักหักบัญชีที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้ (ค) มีระบบงานและบุคลากรที่มีความพร้อมในการประกอบการเป็นสํานักหักบัญชีตามที่ได้แสดงไว้ในคําขอ เว้นแต่กรณีมีความแตกต่างกันเพียงวิธีการซึ่งมิได้ทําให้ระบบงานและบุคลากรที่ได้แสดงไว้เปลี่ยนแปลงไปในสาระสําคัญ (ง) แสดงได้ว่าบุคคลที่เป็นหรือจะเป็นกรรมการ ผู้บริหาร ที่ปรึกษา และผู้รับผิดชอบสูงสุดในงานเกี่ยวกับการกํากับดูแลการปฏิบัติงาน เป็นไปตามเงื่อนไขที่กําหนดไว้ในภาคผนวกแนบท้ายประกาศนี้ (จ) แสดงได้ว่าบุคคลที่เป็นหรือจะเป็นผู้ถือหุ้นรายใหญ่ เป็นไปตามเงื่อนไขที่กําหนดไว้ในภาคผนวกแนบท้ายประกาศนี้ (ฉ) กฎเกณฑ์ของสํานักหักบัญชีที่จําเป็นต้องมีเพื่อให้เป็นไปตามที่กําหนดไว้ในข้อ ๔ (๓) ต้องได้รับความเห็นชอบจากคณะกรรมการกํากับตลาดทุน(๒) ผู้ได้รับใบอนุญาตต้องประกอบการเป็นสํานักหักบัญชีภายใน ๑๘๐ วันนับแต่วันที่ได้รับใบอนุญาต ในกรณีที่มีเหตุจําเป็นและสมควรซึ่งทําให้ผู้ได้รับใบอนุญาตไม่อาจแสดงความพร้อมในการประกอบการตามข้อ ๘ (๑) (ค) หรือ (ฉ) อันเป็นเหตุให้ไม่อาจเริ่มประกอบการได้ภายในกําหนดเวลาตามวรรคหนึ่ง ผู้ได้รับใบอนุญาตอาจยื่นคําขอผ่อนผันระยะเวลาการเริ่มประกอบการต่อสํานักงานก่อนครบกําหนดเวลาดังกล่าวได้ โดยสํานักงานอาจพิจารณาผ่อนผันกําหนดเวลาการเริ่มประกอบการได้อีกไม่เกิน ๑๘๐ วัน ในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่งและวรรคสอง ให้การอนุญาตเป็นอันสิ้นผล(๓) ผู้ได้รับใบอนุญาตต้องดํารงคุณสมบัติและเป็นไปตามหลักเกณฑ์ในข้อ ๓ และข้อ ๔ รวมทั้งดําเนินการในเรื่องที่ได้แสดงไว้ใน (๑) ตลอดเวลาที่ประกอบการเป็นสํานักหักบัญชีในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่ง คณะกรรมการ ก.ล.ต. อาจเพิกถอนใบอนุญาตดังกล่าวได้ข้อ ๙ ผู้ได้รับใบอนุญาตที่เป็นศูนย์ซื้อขายหลักทรัพย์ หรืออยู่ระหว่างยื่นคําขอรับใบอนุญาตจัดตั้งศูนย์ซื้อขายหลักทรัพย์ หรือเป็นสถาบันการเงินที่มีกฎหมายเฉพาะจัดตั้งขึ้น ต้องปฏิบัติตามเงื่อนไขในการได้รับใบอนุญาตตามข้อ ๘ เว้นแต่เงื่อนไขตามข้อ ๘ (๑) (จ)หมวด ๓ ค่าธรรมเนียม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ค่าธรรมเนียมในการขอรับใบอนุญาตและการออกใบอนุญาตประกอบการเป็นสํานักหักบัญชี ให้เป็นไปตามอัตราดังนี้(๑) คําขอรับใบอนุญาตประกอบการ เป็นสํานักหักบัญชี คําขอละ ๕๐,๐๐๐ บาท (๒) ใบอนุญาตประกอบการ เป็นสํานักหักบัญชี ๑,๐๐๐,๐๐๐ บาท ค่าธรรมเนียมตามวรรคหนึ่ง (๑) ให้ชําระในวันที่ยื่นคําขอรับใบอนุญาตค่าธรรมเนียมตามวรรคหนึ่ง (๒) ให้ชําระในวันที่ได้รับใบอนุญาต ข้อ ๑๑ ให้ผู้ได้รับใบอนุญาตประกอบการเป็นสํานักหักบัญชีชําระค่าธรรมเนียมการประกอบการต่อสํานักงานในอัตราร้อยละ ๐.๐๐๐๕ ของมูลค่าชําระราคาหลักทรัพย์ (settlement value) ในสํานักหักบัญชีดังกล่าวค่าธรรมเนียมที่ผู้ได้รับใบอนุญาตต้องชําระตามวรรคหนึ่ง เมื่อคํานวณรวมกันแล้วต้องไม่ต่ํากว่าปีละ ๕๐๐,๐๐๐ บาท และไม่สูงกว่าปีละ ๑๐ ล้านบาทข้อ ๑๒ ให้ผู้ได้รับใบอนุญาตชําระค่าธรรมเนียมตามข้อ ๑๐ ภายในวันที่ ๓๑ มกราคมของปีถัดไป ทั้งนี้ ในกรณีที่มีการเลิกประกอบการเป็นสํานักหักบัญชีหรือถูกสั่งให้เลิกสํานักหักบัญชี ให้ชําระค่าธรรมเนียมภายใน ๓๐ วันนับแต่วันที่เลิกสํานักหักบัญชีหรือวันที่คณะกรรมการ ก.ล.ต. สั่งให้เลิกสํานักหักบัญชี แล้วแต่กรณีข้อ ๑๓ ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบการตามที่ได้รับใบอนุญาตต่อสํานักงานตามแนวทางและวิธีการที่กําหนดไว้ในเว็บไซต์ของสํานักงานผู้มีอํานาจลงนาม ๑ ประกาศ ณ วันที่ ๓๑ ตุลาคม พ.ศ. ๒๕๖๖ (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์